# Claudia Bassols Alonso

Claudia Bassols Alonso (Barcelona, 3 d'octubre de 1979) és una actriu catalana.

## Biografia

El 1997 es va graduar de l'escola Americana de Barcelona, els seus estudis posteriors inclouen un títol en Comèdia Musical del Conservatori Coco Comin de Barcelona i estudis de Drama a París, Londres, i Los Angeles, on va anar a la Universitat de Carolina del Nord i a l'Institut Nacional d'Art Dramàtic. També va estudiar danses durant diversos anys i Llenguatge i Literatura Anglesa a la Universitat de Barcelona. Va començar a actuar professionalment en l'any 2006 en diferents sèries espanyoles com "Mis adorables vecinos", en la qual va ser artista convidada i amb el rol protagonista de Carmen a "El mundo de Chema". Un any més tard va interpretar a Elena Rincón en 59 episodis de la sèrie "C.L.A. No somos ángeles", seguit pel seu rol com Esperanza en la telenovel·la "Amar en tiempos revueltos".
Ja el 2010 va poder ser vista en els rols de la Laia Ripoll a "La Riera" i com Norma Elizondo Cortés a "Gavilanes". Des del 2008 Claudia va participar en diversos episodis de la sèrie nord-americana "Spain ... on the Road Again", que descriu la cuina espanyola de diverses regions, acompanyant els seus altres amfitrions: el Xef Mario Batali, l'actriu Gwyneth Paltrow i l'escriptor culinari del New York Times Mark Bittman. El seu últim treball per al mitjà televisiu i primer als Estats Units, és en la sèrie "Rob", estrenada el 12 de gener de 2012 per la cadena CBS de la televisió nord-americana. Hi interpeta Maggie, una talentosa i bella traductora de llibres, que es casa amb un arquitecte estatunidenc (personificat per Rob Schneider).
Bassols també ha treballat en els llargmetratges "El coronel Macià" (2006) i "Paintball" (2009), també va tenir una breu aparició en el llargmetratge protagonitzat per Amber Tamblyn i Aidan Gillen, "Blackout" i va protagonitzar, al costat de Jean: Claude Van Damme, la pel·lícula d'acció escrita i dirigida pel mateix Van Damme, "The Eagle Path".En el 2012 va participa en el llargmetratges "Vampyre Nation" (2012), pel·lícula de ciència-ficció que protagonitza al costat de Ben Lambert i Andrew Lee Potts, i el thriller "One in the Chamber " (2012), l'elenc encapçalen Cuba Gooding Jr i Dolph Lundgren. Claudia parla perfectament els idiomes català, espanyol, anglès, suec, francès i italià. L'octubre de 2010 va ser triada per la revista Esquire Magazine, com la dona espanyola més sexy.

## Filmografia
### Televisió

* ¿Quieres algo más?: Maria
* Spain ... on the road Again: ella mateixa
* C.L.A. No somos ángeles (2007): Elena Rincón
* Amar en tiempos revueltos (2008): Esperanza
* Gavilanes (2010-2011): Norma Elizondo
* La riera (2010) de TV3
* Rob (2012): Maggie
* Knightfall (HBO) (2017-2018, sèrie TV): Reina Elena

### Cinema

* El coronel Macià (2006)
* Blackout (2007)
* Paintball (2009): Claudia
* The Eagle Path (2010): Sophia
* Emulsion (2011)
* One in the Chamber (2012)
* True Bloodthirst (2012)
* Menú degustació (2013)
* Retornats (2013): Amber
* Full Love (2014): Sophia
* Emulsion (2014): Isabella Maze

## Referències

* ↑ «Claudia Bassols». Arxivat de l'.com/name/nm2218213/ original el 2013-08-10. [Consulta: 8 octubre 2018].
* ↑ «Wine Talk: Claudia Bassols | Wine Talk | News & Features | Wine Spectator» (en anglès). WineSpectator.com. Arxivat de l'original el 2009-03-21 [Consulta: 17 desembre 2012]. Arxivat 2009-03-21 a Wayback Machine.
* 1 2 «Chicas que nos ponen de buen humor: Claudia Bassols». Arxivat de l'original el 2009-03-12. [Consulta: 17 desembre 2012].
* ↑ «QUI ÉS QUI A L'ACADÈMIA». calameo.com.
* ↑ «Biografía de Claudia Bassols» (en castellà). biografias. [Consulta: 12 febrer 2014].

## Enllaços externs

* Web oficial de l'actriu
* Wine Talk: Claudia Bassols Wine Spectator. 2008.10.07 Visitat 2011.03.15(anglès)